kardosdrur/scandi-wiki huggingface dataset:
Schloßplatz (Berlin)

Slotspladsen (tysk: Schloßplatz) er en plads på Spreeinsel i centrum af Berlin. Den ligger ved Museumsinsel og grænser på nordvestlig side til gaden Unter den Linden.

Historie 

Pladsen er opkaldt efter Berlins byslot, som stod ved pladsen frem til det blev sprængt af kommunistregimet i DDR i 1950. Efter sprængningen af slottet blev pladsen i 1951 omdøbt til "Marx-Engels-Platz" af kommunistregimet, og blev brugt til store politiske demonstrationer af kommunisterne og som park. I 1976 blev Palast der Republik opført ved pladsen. Efter den tyske genforening fik pladsen sit gamle navn tilbage, og i 2003 blev det bestemt at nedrive Palast der Republik og genopføre slottet. Der blev gennemført udgravninger efter 1990, som viste, at en del af slottets fundament stadig er der. Det genopførte Berliner Schloss stod færdig i 2020 og blev indviet i 2021. 

Adressen Schloßplatz 1 blev i DDR-tiden benyttet af Statsrådet og kaldtes derefter "Staatsratsgebäude". Huset har som en del af facaden indbygget slotsbalkon, hvor Karl Liebknecht den 9. november 1918 under Novemberrevolutionen udråbte en tysk socialistisk republik. I dag huser bygningen to uddannelsesinstitutioner, European School of Management and Technology (ESMT) og Hertie School of Governance.

Berlins geografi
Großer Wannsee

Großer Wannsee er en sø i bydelen Steglitz-Zehlendorf i den vestlige del af Berlin og er forbundet med floden Havel. Syd for Großer Wannsee ligger Kleiner Wannsee, den første sø i Griebnitzkanalen.

Havel, Großer Wannsee, Griebnitzkanalen, Griebnitzsee og Glienicker Laake omslutter det øformede distrikt Berlin-Wannsee, som ligger vest for Großer Wannsee.

I den nordøstlige del af Großer Wannsee ligger øen Schwanenwerder. Øen Pfaueninsel ligger i Havel lige ved udløbet til Wannsee i nordvestlig retning og kan nås med færge.

Strandbad Wannsee er et fredet friluftsområde, som var et af de mest populære udflugtssteder for Vestberlins befolkning før Murens fald. Under den kolde krig spillede Wannsee en specielt stor rolle som rekreationsområde for den indemurede befolkning i Vestberlin.

Eksterne henvisninger 

Berlins geografi
Søer i Tyskland
Kleiner Wannsee

Kleiner Wannsee er en sø i bydelen Steglitz-Zehlendorf i Berlin, sydvest for Wannseebroen. Den er en del af Griebnitzkanalen, og forbinder Großer Wannsee med Pohlesee. Vandet løber fra Teltowkanalen over Kleiner Wannsee og ind i Großer Wannsee.

I nordvest grænser Kleiner Wannsee til distriktet Wannsee, i sydøst til Berlin-Düppel.

Ved bredden ligger der talrige bådklubber, graven til den preussiske digter Heinrich von Kleist og repræsentative bygninger med store haver. Det meste er privat, og der er derfor ingen offentlig gangvej langs bredden.

Berlins geografi
Søer i Tyskland
Deutscher Dom

Deutscher Dom (den tyske domkirke) er en af de mest betydningfulde kirker i Berlin. Den ligger lige overfor Französischer Dom på Gendarmenmarkt i bydelen Mitte. Kirken er ingen domkirke, Dom i dens navn går bare på kuppelbygningen (fransk dôme) ved siden af den egentlige kirke.

Deutscher Dom består af en protestantisk kirke kaldt Neue Kirche eller Deutsche Kirche, som blev bygget mellem 1701 og 1708 efter planer af Martin Grünberg i barokstil, samt af et kuppeltårn bygget mellem 1780 og 1785. Tårnet er væsentlig større end kirken, men har ingen sakral funktion. Det blev opført to nærmest identiske tårne efter planer af Carl von Gontard, et foran den franske og et foran den tyske kirke, i forbindelse med en opbyggelse af pladsen som den preussiske konge Frederik den Store lod udføre efter forbillede af Piazza del Popolo i Rom. Mellem 1881 og 1882 blev kirken på grund af dårlig bygningsmæssig forfatning i stor grad demonteret og genopbygget i nybarok.

Efter martsrevolutionen i 1848 blev 183 revolutionsofre begravet fra kirken. Efter en protestantisk gudstjeneste blev der holdt prækener af en protestantisk, en katolsk og en jødisk gejstlig, før kistene under stor folkelig deltagelse blev ført til Friedhof der Märzgefallenen og bisat.

I 1943 blev kirken ødelagt af brand. Den blev restaureret mellem 1982 og 1996.

Eksterne links 

 "Deutscher Dom am Gendarmenmarkt" (turistinformation)  

Bygninger, konstruktioner og anlæg i Berlin
Kirker i Tyskland
Margaret Burbidge

Margaret Burbidge (født 12. august 1919 i Davenport, død 5. april 2020) var en engelsk astrofysiker, kendt for sin originale forskning og sin position som direktør for Royal Greenwich Observatory.

Akademiske resultater 
Efter at have fået sin Ph.D. i 1943 begyndte hun at forske i galakser ved at kombinere spektrometre med teleskoper.

Fodnoter

Eksterne henvisninger 
 Autobiography in 1994 Annual Review of Astronomy and Astrophysics
 Biography from the George Mason University 
 Biography from the Astronomical Society of the Pacific 
 Article from the UCSD Times 
 short biography 
 personal web page
 personal web page at UCSD physics 
 Oral History interview transcript with Margaret Burbidge 13 July 1978, American Institute of Physics, Niels Bohr Library and Archives 

Astronomer fra Storbritannien
Hundredårige
Französischer Dom

Französischer Dom (Den franske domkirke) i Berlin ligger på Gendarmenmarkt. Den består af Französische Friedrichstadtkirche, som blev bygget mellem 1701 og 1705 for franske reformerte trosflygtninge, såkaldte huguenotter, samt af et tårn bygget i 1785. De franske flygtninge udgjorde en væsentlig del af Berlins indbyggertal fra slutningen af 1600-tallet.

Strengt taget betegner Französischer Dom egentlig kun tårnet, som ikke har nogen gejstlig funktion, og kirken er ingen domkirke. Betegnelsen kommer derimod af det franske ord dome, "kuppel". Det samme forhold gælder Deutscher Dom som også står på Gendarmenmarkt. Den preussiske konge Frederik den Store lod bygge to omtrent identiske tårne i 1785 ved begge kirker med Piazza del Popolo i Rom som forbillede. Tårnenes eneste funktion var at give pladsen en taktfuld udformning.

Den franske kirke benyttes som kirke af to menigheder, og siden 2000 også af Evangelische Akademie Berlin-Brandenburg for arrangementer. I tårnet er der et huguenotmuseum.

Eksterne henvisninger 

Bygninger, konstruktioner og anlæg i Berlin
Kirker i Tyskland
Jüdischer Friedhof Berlin-Mitte

Jüdischer Friedhof Berlin-Mitte er en jødisk kirkegård i Große Hamburger Straße i bydelen Mitte i Berlin. Det er den næstældste jødiske kirkegård i Berlin og blev åbnet efter at kurfyrst Frederik Vilhelm havde givet 50 jøder, som var blevet fordrevet fra Wien, ophold i Berlin i 1671. Kirkegården blev købt af Mordechai Model, og lå dengang lige ved byporten. Frem til 1827 skal 12.000 jøder være blevet begravet på kirkegården. Den første som blev begravet, var Gumpericht Jeschiel Aschkenasi i 1672. Den mest kendt person som er begravet på kirkegården, er den store jødiske oplysningsfilosof Moses Mendelssohn (1729–1786)

Kirkegården havde oprindelig ligget i åbent landskab, men blev senere som Berlin voksede, omgivet af huse. I 1827 blev kirkegården lukket, fordi der ikke var plads til flere grave, og en ny kirkegård blev åbnet. Fra 1828 lå den jødiske menigheds alderdomshjem ved siden af den gamle kirkegård.

Litteratur 

 Alfred Etzold, Joachim Fait, Peter Kirchner, Heinz Knobloch: Die jüdischen Friedhöfe in Berlin. Henschel Verlag Berlin 1991 ()
 Klaus Hammer: Friedhofsführer Berlin. Jaron Verlag GmbH 2001 ()
 Hans-Jürgen Wende, Kurt Wernicke: Berliner Bezirkslexikon – Mitte, Edition Luisenstadt Berlin 2001 ()

Eksterne links 

 Juden in Berlin in Vergangenheit und Gegenwart, Arbeitsbericht eines Projektseminars an der Humboldt-Universität zu Berlin 

Bygninger, konstruktioner og anlæg i Berlin
Kirkegårde i Tyskland
Hochschule Liechtenstein

Hochschule Liechtenstein (tidligere Fachhochschule Liechtenstein) er en højskole (dvs. professionshøjskole) i Vaduz i fyrstedømmet Liechtenstein. Skolen har ca. 1200 studenter.

Historie 

Skolen blev grundlagt i 1967 for at uddanne studenter indenfor økonomi og senere tekniske fag igennem Liechtenstein School of Engineering. I 2005 blev skolen lavet om til et universitet.

Eksterne links 
 Hochschule Liechtenstein 

Liechtenstein
Vaduz
Uddannelsesinstitutioner
LGT Bank

LGT Bank er en international bank, som tilhører fyrstehuset i Liechtenstein. Den blev grundlagt i 1920 som Bank in Liechtenstein. Banken har 1.500 ansatte og kontorer i Europa, Asien og Amerika. Den har hovedsæde i Liechtensteins hovedstad Vaduz.

Eksterne links 
 LGT Bank

Banker
Virksomheder fra Liechtenstein
Etableret i 1920
Ingvar Carlsson

Gösta Ingvar Carlsson (født 9. november 1934 i Borås, Västra Götaland, Sverige) er en svensk socialdemokratisk politiker, der var Sveriges statsminister fra 1986 til 1991 og igen fra 1994 til 1996. Han var partileder for  Socialdemokraterne fra 1986 til 1996.

Biografi 
Han arbejdede 1958-1960 for den daværende statsminister Tage Erlander. Efter at have fuldført sine statskundskabsstudier ved Lunds Universitet og Northwestern University i Illinois, USA, blev han medlem af Riksdagen i 1965. Samme år blev han formand for Sveriges Socialdemokratiska Ungdomsförbund. Han blev undervisningsminister i 1969 og besad posten frem til 1973, hvor han blev byminister. Ministerkarrieren ophørte i 1976, men han blev igen i 1982 udnævnt til vicestatsminister. Fra 1985 til 1986 var han miljøminister. 

Efter mordet på Olof Palme i 1986 blev han ny statsminister og partiformand. Under hans ledelse gennemførtes en omfattende reform af det svenske skattesystem, ligesom et underskud på statsbudgettet på 90 mia. SEK blev forvandlet til et overskud på flere hundrede mio. Den økonomiske krise begyndte imidlertid også at kradse i Sverige i slutningen af 1980'erne, og regeringen gik af i 1990, men da der ikke var flertal for en borgerlig regering i Riksdagen, dannede Carlsson en ny regering, der blev aktivt støttet af Vänsterpartiet og passivt støttet af Centerpartiet. Regeringen tabte imidlertid valget i 1991.

Carlsson vendte tilbage som regeringsleder allerede i 1994. Carlssons tredje regering havde fokus på at sanere de svenske statsfinanser – en opgave, der blev overladt til den nytiltrådte finansminister Göran Persson. Regeringsperioden var præget af hård kritik fra fagforeninger og partimedlemmer for besparelserne og skattestigningerne. 

I august 1995 meddelte Carlsson, at han ville gå af som partiformand og statsminister. Man regnede med, at efterfølgeren skulle være ligestillingsminister og vicestatsminister Mona Sahlin, men som følge af den såkaldte Toblerone-sag trak hun sig som kandidat og trådte senere ud af regeringen. Göran Persson blev i december 1995 præsenteret som Carlssons efterfølger, og blev valgt som partiformand 15. marts 1996 og 22. marts 1996 som statsminister.

Kilder 

Sveriges statsministre
Undervisningsministre fra Sverige
Boligministre fra Sverige
Indenrigs- og viceindenrigsministre fra Sverige
Personer fra Borås
Socialdemokrater fra Sverige
Partiledere for de svenske socialdemokrater

Svenskere i 1900-tallet
Svenskere i 2000-tallet
Sven Dalsgaard

Sven Dalsgaard Jensen (født 29. maj 1914 i Vorup ved Randers, død 22. januar 1999 i Randers) var en dansk billedkunstner.

Dalsgaard tilhørte overvejende modernismen, om end han en overgang også lod sig inspirere af naturalismen og surrealismen. Hans værker bærer ofte klart præg af symbolik. Han debuterede i slutningen af 1920'erne og lavede sine sidste billeder i efteråret 1998. Han tog mange af den internationale avantgardismes udtryksformer til sig, men udfoldede dem med sit helt eget karakteristiske udtryk.

Sven Dalsgaards kunst er i dag at finde på en lang række danske kunstmuseer og malerisamlinger. Randers Kunstmuseum har 1.200 af hans værker og dermed landets største samling, ligesom museet har oprettet et arkiv om kunstneren. Caféen i musik- og teaterhuset Værket i Randers er desuden opkaldt efter kunstneren.

Bibliografi 
 Det blå rum (digte, 1950)
 Erindringer eller breve: Sven Dalsgaard (selvbiografi, 1966)
 En rejse på stedet. Sven Dalsgaards liv og kunst. Af Finn Terman Frederiksen. Randers Kunstmuseums Forlag, Randers 2004

Ekstern henvisning

Eksterne henvisninger 
 

Kunstnere fra Danmark
Personer fra Randers
Modtagere af Thorvaldsen Medaillen
Personer i Dansk Biografisk Leksikon
Personer i Kraks Blå Bog (afdøde)
Danskere i 1900-tallet
Modtagere af Ole Haslunds Kunstnerfonds legat
Dinijar Biljaletdinov

Dinijar Rinatovitj Biljaletdinov (russisk: Динияр Ринатович Билялетдинов) (født 27. februar 1985) er en russisk fodboldspiller. Han er midtbanespiller hos Trakai. Tidligere har han spillet for blandt andet Lokomotiv Moskva, Spartak Moskva og i England hos Everton.

Fodboldkarriere 
Biljaletdinov startede sin karriere i Lokomotiv Moskva. Efter at have debuteret i 2004, blev han fast mand i startopstillingen. Efterfølgende blev han udtaget til Ruslands landshold, da Jegor Titov og Dmitrij Loskov havde valgt at stoppe deres internationale karrierer.

Biljaletdinov er en alsidig spiller. Han kan både spille på venstre fløj, centralt på banen eller på den offensive midtbane, hvilket er hans favoritplads. I forhold til sin position som midtbanespiller scorer han relativt mange mål. Biljaletdinov er dog mest kendt for sine driblinger og sin hurtighed.

I 2009 forlod Biljaletdinov Rusland, og skiftede til Everton F.C. i England.

Landsholdskarriere 
I kvalifikationen til EM 2008 var Biljaletdinov med i 10 ud af 12 af Ruslands kampe. Han udlignede i kampen mod Israel, som i de sidste minutter dog blev tabt med 1-2. I den efterfølgende kamp mod Andorra lagde han op til Dmitrij Sytjovs afgørende mål. Da England samme dag tabte, kvalificerede Rusland sig til slutrunden.

Titler 
 Lokomotiv Moskva
 Det russiske mesterskab (2004)
 Den russiske cup (2004)
 Ruslands supercup (2005)

Eksterne henvisninger 

Fodboldspillere fra Rusland
Fodboldspillere fra Everton F.C.
Fodboldspillere fra Lokomotiv Moskva
Fodboldspillere fra FC Spartak Moskva
Personer fra Moskva
Fodboldspillere fra FC Anzhi Makhachkala
Deltagere ved det europæiske mesterskab i fodbold 2008
University College Lillebælt

University College Lillebælt (UCL) var en dansk professionshøjskole, der blev dannet i 2008 ved at fusionere CVU Fyn, CVU Jelling, CVSU Fyn og Den Sociale Højskole, Odense.

University College Lillebælt havde afdelinger i Jelling, Vejle, Odense og Svendborg. Hovedsædet var placeret i Vejle. I alt var der 7.000 indskrevne studerende og 700 medarbejder. Omsætningen var 475 mio. kr. årligt.

Uddannelser 
 Ergoterapeut (Odense)
 Fysioterapeut (Odense)
 Lærer samt meritlærer (Jelling Seminarium, Skårup Seminarium og Odense Seminarium)
 Professionsbachelor i offentlig administration (Den Sociale Højskole, Odense)
 Pædagog (Jelling og Odense)
 Radiograf (Odense)
 Socialrådgiver (Den Sociale Højskole, Odense)
 Sygeplejerske (Odense, Svendborg og Vejle)
 Bioanalytiker
Energiteknolog

UCL Erhvervsakademi og Professionshøjskole  
I August 2018 fusionerede University College Lillebælt med Erhvervsakademiet Lillebælt, hvilket resulterede i den nye organisation ved navn UCL Erhvervsakademi og Professionshøjskole. UCL Erhvervsakademi og Professionshøjskole har afdelinger fordelt i Jelling, Vejle, Odense og Svendborg. Uddannelsesinstitutionen tilbyder udover uddannelser på erhvervsakademi- og professionsbachelorniveau ligeledes efteruddannelser på akademi- og diplomniveau. Den nye organisation har omkring 11.000 fuldtidsstuderende og 1.000 medarbejdere fordelt rundt på de forskellige campusser.

Referencer

Eksterne henvisninger 
 UCL Erhvervsakademi og Professionshøjskole hjemmeside

Professionshøjskoler
Uddannelsesinstitutioner i Danmark
Sandhedsserum

Sandhedsserum er  betegnelsen for forskellige lægemidler, der tidligere har været anvendt ved afhøringer eller i psykiatrien ved undersøgelse af visse psykiatriske patienter med henblik på nedsættelse af deres hæmninger. Kemiske stoffer som scopolamin og forskellige psykofarmaka har været anvendt.

Fælles for disse stoffer er, at de sløver centralnervesystemet og svækker dømmekraften – den samme virkning som alkohol. Men netop det forhold, at dømmekraften svækkes og fantasien stimuleres gør, at nytten af brugen af sandhedsserum har været og er stærkt omdiskuteret.

Nyere forsøg har vist, at forsøgspersoner, der har været påvirket af ”sandhedsserum”, er lige så tilbøjelige til at fortælle en løgn som sandheden.

Fra 1950'erne eksperimenterede CIA med en række stoffer, der virkede som bedøvelsesmidler. Formålet var at finde frem til et stof, der kunne anvendes på fremmede agenter for at få dem til at røbe hemmeligheder. Forsøgene blev standset i 1970'erne, da det kom frem, at nogle forsøgspersoner var døde under forsøg, hvor blandt andre stoffer som LSD indgik.

Kildeangivelser 

Lægemidler
Psykiatri
Spionage
Flejsborg

Flejsborg er en lille by i Flejsborg Sogn i Vesthimmerlands Kommune. Byen ligger i Region Nordjylland, og den nærmeste større by er Farsø. Landsbyen har et lille forsamlingshus.

Lokaliteter i Vesthimmerlands Kommune
Læskedrik

En læskedrik er en alkoholfri drik med eller uden kulsyre (læskedrik: drik der læsker, dvs. slukker tørsten).

Betegnelsen er ikke juridisk defineret og kan derfor benyttes frit af producenterne. Produkttyper, der normalt regnes for læskedrikke, er sodavand, saftevand, iste og iskaffe. Frugtsaft, frugtnektar, juice og æblemost, der er produkter med krav til bl.a. minimalt frugtindhold, er også læskedrikke. Te, kaffe og mælkeprodukter (herunder kakaomælk, drikkeyohgurt) regnes normalt ikke for læskedrikke.

Læskedrikke med lovregulerede krav 

Anvendelsen af visse betegnelser for læskedrikke er i Danmark lovmæssigt reguleret i Bekendtgørelse om frugtsaft m.v. Bekendtgørelsen er en gennemførelse af EU-direktivet 2001/112/EF.

 Frugtsaft: Saft fra frugter uden tilsætning af vand. Tilsætning af sukker op til 150 gram per liter og visse mængder citronsyre, vitaminer og visse andre stoffer er tilladt. Frugtsaft kan være fremstillet af koncentreret frugtsaft, altså frugtsaft hvor en del af vandet er fjernet og senere tilsat igen. Der må ikke tilsættes mere vand, end der blev fjernet. Koncentreret frugtsaft er billigere at transportere end juice.
 Sød frugtsaft: Frugtsaft med over 200 gram tilsat sukker per liter
 Juice: Samme krav som for frugtsaft. Den skal desuden kunne drikkes i naturlig tilstand (det gælder ikke for banan og mango, jf. bekendtgørelsen)
 Æblemost: Har det samme krav som for frugtsaft af æble, men den skal være uden tilsat sukker.
 Frugtnektar: Tilsætning af vand og sukker og visse stoffer er tilladt, men der er minimumsgrænser for frugtsaftindhold på 25%-50% afhængig af frugttypen (jf. bekendtgørelsen). Frugtsaftindholdet skal angives.

Referencer

Eksterne henvisninger

Se også
Katedralskole

Katedralskole er oprindelig en skole knyttet til en domkirke og/eller bispesæde. Tidligere blev de også kaldt domskoler eller kapitelskoler.

De øverste klasser i katedralskolen havde oprindelig til opgave at uddanne kommende præster.

I Danmark findes der i dag katedralskoler i Aalborg, Aarhus, Haderslev, Nykøbing Falster, Odense, Ribe, Roskilde og Viborg. Der findes ikke katedralskoler i Helsingør og København, da bispesæderne knyttet til disse byer først blev etableret i henholdsvis 1961 og 1922. Da Sjællands bisp residerede i København fra 1536 ville man i begyndelsen af 1800-tallet ombenævne byens latinskole til katedralskole, men pga. protest fra Roskilde måtte man i stedet kalde den Metropolitanskolen. Derfor fik man aldrig en katedralskole i Københavns stift, selvom bispen boede der.

Grunden til at der findes en katedralskole i Nykøbing Falster og ikke i Maribo, hvor domkirken ligger, er det store franciskanerkloster, som etableredes i middelalderen i Nykøbing Falster. I 1498 etableredes en katedralskole i tilknytning til klosteret. Desuden bor stiftets bisp også i Nykøbing.

Efter Reformationen i 1536 blev katedralskolerne til statslige latinskoler og fra 1903 til gymnasieskoler. Da amterne overtog statens gymnasier ved reformen i 1986, fik katedralskolerne lov til at beholde deres oprindelige navne.

Se også 

 Aalborg Katedralskole
 Aarhus Katedralskole
 Haderslev Katedralskole
 Nykøbing Katedralskole
 Odense Katedralskole
 Ribe Katedralskole
 Roskilde Katedralskole
 Viborg Katedralskole

Danmarks historie
Uddannelse i Danmark
Uddannelsesinstitutioner i Danmark
Bahnhof Berlin Friedrichstraße

Bahnhof Berlin Friedrichstraße er en station på Berlins forstadsbaner (S-Bahn) og Berlins undergrundsbane (U-Bahn). Stationen ligger centralt i bydelen Mitte, i nærheden af Unter den Linden, Brandenburger Tor og Rigsdagen, og er et vigtigt knudepunkt i Berlins kollektivtransport.

Eksterne henvisninger 

Friedrichstrasse
Theater des Westens

Theater des Westens (da. Vestens teater) er en af de mest kendte musical- og operascener i Berlin. Det ligger i Kantstraße i bydelen Charlottenburg.

Historie 
Teatret blev bygget mellem 1895 og 1896 i historistisk stil af Bernhard Sehring. Theater des Westens åbnede den 1. oktober 1896 med Holger Drachmanns eventyrspil Tusind og en Nat (Tausendundeine Nacht). Efter at den ventede succes udeblev, blev bygningen fra 1898 brugt som operascene og fra 1908 som operateater. En brand skadede teatret den 25. august 1912, men det blev genopbygget. I 1922 blev teatret igen lavet om til opera, og gik under navnet Große Volksoper, men operaen blev lukket i 1924. Teatret blev genåbnet i 1933 som del af programmet Kraft durch Freude og fik navnet Volksoper. I 1944 blev teatret lukket og senere skadet af bombeangreb. Allerede i 1945 fulgte den første restaurering, og Städtisches Oper Berlin (byoperaen i Berlin) flyttede ind i teaterbygningen, efter at byoperaens egen bygning i Bismarckstraße var blevet ødelagt. Med færdigstillelsen af den nye Deutsche Oper flyttede operaensemblet i 1961 tilbage til Bismarckstraße. Fra dette tidspunkt blev Theater des Westens igen brugt særlig for opera- og musicalopførelser. Frederick Loewes My Fair Lady var den første musical som havde premiere i 1961. I 1962 blev bygningen moderniseret og ombygget, og i 1978 blev teatersalen restaureret efter Sehrings originale planer. I 1980'erne fulgte restaureringen af foyeren og bygningens ydre efter originalplaner.

Eksterne henvisninger 

 Theater des Westens  på Stage-entertainment.de 
 Theater des Westens på Theaterberlin.de 

Kultur i Berlin
Teatre i Tyskland
Bygninger, konstruktioner og anlæg i Berlin
September (musikalbum)

September er et musikalbum, fra 2004 med den svenske artist September.
Albummet blev udgivet af Stockholm Records.

Nummerliste 
 Same Old Song
 September All Over
 Get What You Paid For
 La, La, La (Never Give It Up)
 Mary Ann
 We Can Do It
 Can't Love Myself
 Star Generation
 Pretty World
 Love Thing
 Love For Free

Eksterne henvisninger 
 

Album fra 2004
Album fra Sverige
In Orbit

In Orbit er et musikalbum med September, udgivet i oktober 2005.

Nummerliste 
 Prelude
 Cry for You
 Looking for Love
 Satellites
 Flowers On the Grave
 It Doesn't Matter
 Sacrifice
 Good times
 Midnight heartache
 Sound memory
 End of the Rainbow
 Satellites (live acoustic version)

Eksterne henvisninger 
 

Album fra 2005
Album fra Sverige
Oberbaumbrücke

Oberbaumbrücke er en bro i Berlin. Den krydser floden Spree mellem de tidligere bydele Kreuzberg og Friedrichshain. Den ligger derfor i dag i bydelen Friedrichshain-Kreuzberg og er blevet kendetegnende til den nye bydel.

Broen blev påbegyndt i 1894 og færdig i 1896 af arkitekten Otto Stahn. I 1902 blev der udlagt spor på den øvre del af broen for Berlins metro. Under 2. verdenskrig blev den delvis bombet og 23. april 1945 delvis sprængt efter ordre fra Adolf Hitler. Efter 2. verdenskrig blev broen delvis restaureret indtil opførelsen af Berlinmuren i 1961. Broen krydsede grænsen mellem Vestberlin og Østberlin og blev derfor liggende med berlinmuren krydsende gennem sig. Som følge af dette ophørte restaurationen af broen og den blev til en grænseovergang.

Efter Berlinmurens fald blev broen færdigrestaureret og i 1995 blev metrobanen over broen genoprettet.

Eksterne links

Bygninger, konstruktioner og anlæg i Berlin
Broer i Tyskland